Põhiseaduslike õiguste ja õigusriigi tulevik Euroopa Liidus: Eesti võimalused kaasa rääkida 
 
Prof Anneli Albi 
Euroopa õiguse professor
Kenti Ülikool, Canterbury, Suurbritannia 

 
Ettekanne põhineb refereerimisprotsessis olevale artiklile Albi, A., ‘Erosion of constitutional rights in EU law: A call for ‘substantive co-operative constitutionalism’’. 
 
Teeside lühikokkuvõte: 
 
•	Euroopa Liit on mitmetes valdkondades õiguste kaitset oluliselt edasi viinud. Siia kuuluvad eriti näiteks sooline võrdõiguslikkus, diskrimineerimise keeld, liikumisvabadus, majanduslikud vabadused, tudengite õigused, Euroopa kodanike õigused.  
•	Samal ajal on surve alla sattunud rida klassikalisi põhiseadusõigusi ja õigusriigi põhimõtteid. Näiteks põhiseaduslikud õigused mida riivas EL andmete säilitamise direktiiv; nõue, et vaid avaldatud õigusaktid saavad olla kehtivad; nulla poena sine lege ehk kriminaalkaristusi ei saa kohaldada ilma seadusliku aluseta; nõue, et kohustusi ja trahve saab kohaldada vaid seaduse alusel; kohtuliku kaitse põhimõte; võimude lahusus ja vastastikkune kontroll; põhiseaduspärasuse kontroll; sotsiaalse demokraatliku õigusriigi põhimõtted. Ettekanne toob näiteid nii Eesti kohtuasjadest (Aivo Piirsoo; Neeme Laurits; suhkrutrahvide kohtuasjad; ESM kohtuasi) kui teistest liikmesriikidest.  
•	Mõned põhiseadusjuristid on leidnud, et Euroopa ja globaalse valitsemise kontekstis on toimumas konstitutsionalismi loojang (Martin Loughlin and Petra Dobner), konstitutsionalismi erosioon (Dieter Grimm), de-konstitutsionaliseerumine rahvuslikul tasandil/ rahvuslike põhiseaduste ‘hollowing out’ protsess (Anne Peters), liikumine õhukese, nõrga, protseduurilise versiooni suunas õiguspärasuse kontrollis ja demokraatlikus osaluses (Carol Harlow; Susana Galera). Need vaated aga ei ole diskursuse struktuuri tõttu leidnud laiemat tähelepanu.  
•	Ettekanne kutsub diskursust üles liikuma ‘substantiivse koostöö-konstitutsionalismi’ suunas (‘substantive co-operative constitutionalism’), kus eesmärgiks oleks põhiõiguste ja õigusriigi põhimõtete kaitse ja demokraatlike tasakaalu- ja kontrollimehhanismide parem alalhoidmine Euroopa Liidu kontekstis. 

Ülaltoodud teemad on lähemalt uurimisel Euroopa Teadusnõukogu finantseeritava projekti ‘Rahvuslike põhiseaduste roll Euroopa ja globaalses valitsemises’ raames; lähem info on saadaval projekti kodulehel:  www.kent.ac.uk/roleofconstitutions  
Huvi korral on ülaltoodud teemasid lisaks käsitletud järgnevates artiklites: 
 
•	Albi, ‘An essay on how the discourse on sovereignty and the co-operativeness of national courts has diverted attention from the erosion of classic constitutional rights in the EU’, in M. Claes, M. De Visser and C. Van De Heyning (eds.), Constitutional Conversations in Europe (Cambridge, Intersentia, 2012). 

•	Albi, ‘From the Banana saga to a Sugar Saga and Beyond: Could the Post-communist Constitutional Courts Teach the EU a Lesson in the Rule of Law?’[2010] Common Market Law Review, 791-829. 
•	Albi, A. Raamatuülevaade „Stiglitz: Vaja on uut majandusmudelit ja finantssüsteemi“, Sirp, 20.10.2011 

http://www.sirp.ee/index.php?option=com_content&view=article&id=13180:stiglitz-vaja-on-uut-majandusmudelit-ja-finantssuesteemi&catid=9:sotsiaalia&Itemid=13&issue=3365